Marmor Parium
Chronicon seu marmor Parium est opus annalisticum a 1581 a.C.n. usque ad 264 a.C.n. productum, in stela marmorea (siglo IG XII.5 444) inscriptum, in tribus fragmentis servatum. E duobus fragmentis saeculo XVII ineunte repertis unum postea (textu iam transscripto) deperditum est, unum Oxoniae iacet in Museo Ashmoleano. Tertium fragmentum, in insula Paro anno circiter 1897 repertum, in museo insulae Pari ostentatur.